Felvidék.ma

Miskolc 200- Drámapályázati felhívás
2021-02-25 - 2021-12-31
A Miskolci Nemzeti Színház a bicentenárium alkalmából drámapályázatot hirdet, melynek első díjjal kitüntetett darabját 2023. augusztus 24-én kívánja bemutatni.
A színház vezetése műfaji és tematikus megkötés nélkül, belföldről és a határon túlról várja mindazokat az eredeti, magyar nyelvű, prózai vagy zenés színpadi műveket, amelyek még nem jelentek meg nyomtatásban vagy valamely digitális platformon, amelyet nem mutattak be színpadon, nem nyert díjat korábbi drámapályázatokon és előadási vagy közlési jogával más intézmény nem rendelkezik.
A zsűri – amelyet a Miskolci Nemzeti Színház művészeti tanácsának tagjai (Béres Attila, Keszég László, Rusznyák Gábor, Szabó Máté, Szőcs Artur rendezők) és a színház dramaturgja (Lőrinczy Attila) alkotnak – egy 10.000 eurós fődíjat ítél oda.
A pályázatok beadási határideje: 2021. december 31.
A pályázat benyújtásának módja: elektronikusan a titkarsag@mnsz.hu e-mail címen.
Eredményhirdetés: 2022. március 1.
További részletek ITT találhatóak.

Aranybulla-díj: irodalmi pályázat
2021-06-15 - 2022-01-22
Az Aranybulla kikiáltásának 800. évfordulójára a Vörösmarty Társaság irodalmi pályázatot hirdet. A magyarság történelmének egyik legjelentősebb eseményéhez, annak emlékezetéhez kapcsolódó alkotásokat várnak a szervezők. Pályázni lehet vers, széppróza, esszé, tanulmány, illetve színpadi mű kategóriában.

A szervezők a magyarság történelmének egyik legjelentősebb eseményéhez, annak emlékezetéhez kapcsolódó alkotásokat várják jövő év januárjáig. Pályázni lehet vers, széppróza, esszé, tanulmány, illetve színpadi mű kategóriában. Az Aranybulla-díj átadására és a kategóriákban kiemelt alkotások elismerésére a jubileumi évben, a Székesfehérvári Királyi Napok keretében kerül majd sor.
A pályázatok beküldési határideje: 2022. január 22., A magyar kultúra napja.
Az elkészült alkotásokat a hagyományos postai úton a Vörösmarty Társaság címére várják (8000 Székesfehérvár, Kossuth Lajos utca 14.), vagy elektronikus úton a vorosmarty.tarsasag@gmail.com e-mail címre.

Dráma 21 – drámapályázat
2021-06-19 - 2021-09-30
A Dialóg nonprofit szervezet2021-ben újra drámapályázatot hirdet szlovákiai magyar szerzők részére ezúttal két kategóriában. A kategóriákat a mű célcsoportja szerint határoztuk meg, tehát a felnőtt közönség számára készülő színművek mellett szeretnénk, ha agyermek és ifjúsági színművek is teret kaphatnának. A drámák témája és műfaja kötetlen.
Pályázni nyomtatásban és interneten még meg nem jelent, színpadon még be ne mutatott művel, illetve olyan drámai szöveggel lehet, mely nem nyert díjat korábbi drámapályázatokon, s a szerző rendelkezik a dráma felhasználás jogával.
Beadási határidő: 2021. szeptember 30.
Eredményhirdetés: 2021. december.
A szakmai zsűri mindkét kategóriában a legjobb 3 pályaművet jutalmazza, fenntartva magának azt a jogot, hogy a díjakat színvonal hiányában visszatartja, vagy az előző pályázathoz hasonlóan megosztott díjakat ad ki.

díj: 1500 euró
díj: 1000 euró
díj: 700 euró

A drámapályázat jeligés.A pályaműveket két nyomtatott példányban, zárt borítékban mellékelve a szerző személyi adatait és elérhetőségeit, az alábbi címre kérjük eljuttatni: Komáromi Jókai Színház, Petőfi utca 1. Komárno, 945 01, a borítékon kérjük, tüntessék fel: Dráma 21.
További információk a dialog.office1@gmail.com e-mail címen. A drámapályázat koprodukciós partnere a Komáromi Jókai Színház, a kassai Thália Színház, valamint a komáromi Egresssy Béni Városi Művelődési Központ. A „Dráma 21” támogatója a Kisebbségi Kulturális Alap.

Mesemondás Világrekord – 2021
2021-07-25 - 2021-09-11
A Hetedhét Hatvan Népmesefesztivál keretében jelentkezz önkéntes mesemondónak, és legyél Te is részese ennek a mesés vállalkozásnak!
Kedves Mesemondó Barátunk! Szeretettel köszöntünk a Meseszó Magyar Mesemondó és Szövegfolklór Egyesület nevében.
Egyesületünk egyik fő célja a szövegfolklór – ezen belül főként a népmesemondás – hagyományainak bemutatása, továbbvitele, éltetése, megőrzése és ápolása.
Fontosnak tartjuk, hogy a mesemondás régi, hagyományos helyszínei, alkalmai helyett új, a mai kornak megfelelő módot és alkalmakat teremtsünk. Szeretnénk megőrizni, magunkévá tenni és továbbadni az elődeinktől örökölt gondolkodásmódot, bölcsességet, a világot elbeszélő képességet, hiszen mindez nagyon fontos szerepet játszik identitásunkban, kultúránkban.
Egyesületünk a Csűrdöngölő Kulturális Egyesülettel közösen, és a Hagyományok Háza szakmai támogatásával 2021-ben ismét megrendezi a Hetedhét Hatvan Népmesefesztivált. (A fesztivál időpontja: szeptember 9–12.)
A fesztivál célja a Kárpát-medencéből származó népmesei szövegfolkór, valamint a hagyományos mesemondás népszerűsítése, közös kulturális gyökereink táplálása.
Nagy örömünkre évről, évre nő a Hetedhét Hatvan Népmesefesztiválra látogató mesemondók száma. Úgy érezzük elérkezett az ideje annak, hogy közösen, méltó emléket állítsunk nagy mesemondóinknak, és népmesei hagyatékuknak.
Ezért – 2021-ben, az Önkéntesség évében – felhívást intézünk mesemondókhoz, pedagógusokhoz, meseszerető gyermekekhez és felnőttekhez, hogy csatlakozzanak hozzánk és állítsunk fel közösen egy új világrekordot: a leghosszabb folyamatos népmesemondás rekordját.
Bízunk benne, hogy felhívásunkhoz számos mesemondó, mesemondással foglalkozó szervezet csatlakozik, és egy különleges, 168 órán át tartó eseménnyel járulunk hozzá az élőszavas mesemondás megismertetéséhez, népszerűsítéséhez.
Terveink szerint a programot – szeptember 11-én, szombaton – a hazai mesemondás legkiválóbb mesterei zárnák. Ennek keretében szeretnénk felkérni Téged is, hogy csatlakozz hozzánk és egy önkéntes mesemondással gazdagítsd programunkat!
Bízunk benne, hogy meghívásunkat elfogadod és részvételeddel, mesemondásoddal erősíted az emberek mesélési kedvét.
Kérjük, jelezd felénk részvételi szándékodat, hogy a részleteket megoszthassuk Veled!
Kovács Marianna, Meseszó Egyesület tel: 36-20-577-1177, kmarianna@mail.battanet.hu. Pintér Zsolt, Csűrdöngölő Kulturális Egyesület, Meseszó Egyesület tel: 36-30-681-1198
pinterzsolt75@gmail.com
További információ ITT.

Téli álom – alkotói pályázat
2021-08-05 - 2021-09-06
A SZITAKÖTŐ gyerekfolyóirat pályázati felhívása hazai és határon túli alkotók számára, a téli álom témájában készült versek, mesék, prózák és ismeretterjesztő cikkek beküldésére.
A pályázat legfontosabb részletei
A 8 éven felüli olvasókat megszólító verseket, meséket, prózákat és ismeretterjesztő cikkeket várják. Az ismeretterjesztő cikkek a természettudomány vagy a társadalomtudomány szempontjából is tárgyalhatják a témát.
Terjedelmi határok VERS: 16 soros MESE: 2800 leütés szóközzel együtt CIKK: 3200 leütés szóközzel együtt. Egy pályázó több művet is beküldhet, de még publikálatlan művekkel pályázzanak. Az online megjelenést is publikációnak tekintik. Határon túli pályázók műveit is várják.
Díjazás
A szerkesztőség által kiválasztott művek megjelennek a Szitakötő folyóiratban, és az országos oktatási program segédanyagaként sok ezer hazai és határon túli diákhoz és pedagógushoz jutnak el. A sikeres pályázók szerzői honoráriumot és további publikálási lehetőséget kapnak.
A műveket elektronikus úton várják a szerkesztőség címére: palyazat@ligetmuhely.com Határidő: 2021. szeptember 6.
A pályázati felhívással kapcsolatban további információt találnak:
https://ligetmuhely.com/liget/alkotoi-palyazat-teli-alom/
Horgas Judit: email: palyazat@ligetmuhely.com

Janiga József „Szülőföldtől a választott otthonig”
2021-08-07 11:00 - 2021-09-30 17:00 (Europe/Bratislava)
Meghívó
A Szövetség a Közös Célokért
tisztelettel meghívja az érdeklődőket
Janiga József „Szülőföldtől a választott otthonig”
című emlékkiállításra
Megnyitó:
Hideghéthy Andrea és Gubík László
Kurátor:
Méry Beáta
Időpont: 2021. augusztus 7. 11 óra
Helyszín: Martosi Rendezvényliget, Martos 14.
A kiállítás 2021. szeptember 30-ig tekinthető meg.

Ismét meghirdette a Szegedi Kis István kutatói ösztöndíjat a MANK
2021-08-10 - 2021-09-08
Ismét meghirdette a Szegedi Kis István kutatói ösztöndíjat az Emberi Erőforrások Minisztériuma (Emmi) megbízásából a MANK Magyar Alkotóművészeti Közhasznú Nonprofit Kft. A fiatal kutatóknak szóló pályázatra szeptember 8-ig lehet jelentkezni.
A 2018-ban alapított Szegedi Kis István-ösztöndíj célja, hogy segítse a magyar kultúrtörténet és egyháztörténet korai protestáns egyház-, irodalom-, liturgia- és társadalomtörténeti, valamint egyházművészeti kutatását, kedvező feltételeket biztosítva a magas színvonalú szakmai tapasztalat megszerzéséhez – közölte a MANK kedden az MTI-vel.
A közlemény szerint az állami kutatói ösztöndíj 12 hónapon keresztül, 2021. szeptember 1-től 2022. augusztus 31-ig nyújt havonta bruttó 200 ezer forintos támogatást. Az ösztöndíjban legfeljebb tíz fő részesülhet.
Az ösztöndíjra az 1981. szeptember 1. után születettek pályázhatnak, a támogatás legfeljebb három alkalommal nyerhető el. Nem pályázhat azonban az, aki az ösztöndíj ideje alatt központi költségvetési forrásból egyéb ösztöndíjban részesül.
Az ösztöndíj elnyeréséhez be kell nyújtani többek között szakmai önéletrajzot, valamint az ösztöndíj idejére tervezett szakmai koncepció leírását, amely tartalmazza a kutatandó témakört, a kutatói koncepciót és annak az intézmény(ek)nek a nevét, ahol a pályázó kutatni kíván, továbbá az ösztöndíjas időszakban megvalósítani kívánt publikációk tervét.
A pályázatot az Emmi által kinevezett és a MANK által működtetett szakértői kuratórium bírálja el. Az ösztöndíj odaítéléséről, meghosszabbításáról vagy visszavonásáról a kuratórium dönt.
A részletes pályázati felhívás és a pályázati felület a www.alkotomuveszet.hu honlapon érhető el.

54. Irinyi János Országos Középiskolai Kémiaverseny 2021
2021-08-12 - 2021-12-10
Az Irinyi János Országos Középiskolai Kémiaverseny meghirdetése a 2021/2022-es tanévre a szlovákiai magyar középiskolák részére
A komáromi Selye János Gimnázium a Magyar Kémikusok Egyesületének Kémiatanári Szakosztálya és a Debreceni Egyetem segítségével Szlovákiában tizenhetedik alkalommal is meghirdeti a magyarországi 54. Irinyi János Országos Középiskolai Kémiaversenyt a 2021/2022-es tanévre. Az elméleti verseny anyaga az általános iskolában és a középfokú iskolákban tanult kémia, kategóriánként értelmezve. Az elméleti tudás kiterjed az alkalmazott és a környezeti kémiára, valamint a kémia történetének magyar vonatkozásaira. A gyakorlati versenyen a térfogatos elemzésben kell jártasságot bizonyítani.
Az első forduló iskolai írásbeliből, a második forduló (szlovákiai döntő) írásbeliből és gyakorlatból, a harmadik forduló (országos forduló Debrecenben) írásbeliből és gyakorlatból áll.
Az I. kategóriába a gimnáziumok első évfolyamának tanulói, a II. kategóriába a gimnáziumok második évfolyamának tanulói, a III. kategóriába a szakközépiskolák első és második évfolyamának diákjai tartoznak.
Az 54. Irinyi János Országos Középiskolai Kémiaverseny határidői

Az iskolák igazgatói 2021. december 10-ig jelzik a Selye János Gimnáziumnak a versenyezni kívánó tanulók létszámát, kategóriánkénti bontásban a posta@sjg.sk címen Andruskó Imre igazgató részére és on-line bejelentkeznek a www.irinyiverseny.mke.org.hu/regisztracio honlapon.

A megbízott szervező 2022. január 10-ig elkészíti a feladatlapokat.

A Selye János Gimnázium 2022. január 21-ig továbbítja a feladatlapokat az iskolákhoz.

Az iskolai forduló lebonyolítása 2022. január 27-én csütörtökön történik 13-tól 17 óráig.

Az iskola szaktanára 2022. január 31-ig visszaküldi a feladatlapokat a megbízott szervezőnek, aki kijavítja azokat, és február 12-ig összeállítja a szlovákiai fordulóba bekerült tanulók névsorát.

2022. március 8-án (kedden) 9-től 14 óráig a Selye János Gimnáziumban lezajlik a szlovákiai forduló.

2022 áprilisában zajlik az országos forduló Debrecenben a járványügyi helyzet függvényében.

A versennyel kapcsolatos további információ a www.irinyiverseny.mke.org.hu oldalon található.

XXII. ŐSZIRÓZSA magyarnóta-énekesek országos versenye
2021-08-17 - 2021-09-20
A Csemadok Országos Tanácsa megbízásából a Csemadok Nagykürtösi Területi Választmánya 2021. október 09-10-én rendezi meg a XXII. ŐSZIRÓZSA magyarnóta-énekesek országos versenyét, ha időközben nem lépnek életbe újabb országos korlátozások. Zenei kíséret: Mezei Zsolt és zenekara – Dunamocs. A versenyen való részvétel feltételei és lebonyolítási rendje nem változik.
A nótaénekesek versenyébe 2021. szeptember 20-ig azok jelentkezését várjuk, akik betöltötték 16. életévüket, felső korhatár nincs. A versenybe 2 magyar nótával – hallgató, csárdás – lehet jelentkezni írásban név, elérhetőség (pontos lakcím, e-mail, telefonszám) valamint a nóták címének és hangnemének feltüntetésével a Csemadok Nagykürtösi Területi Választmányánál:
Oblastný výbor Csemadoku,
991 28 Vinica, Nekyjská 397/27.
e-mail: csemadokntv@gmail.com
Az e-mail tárgyában és a borítékon tüntessék fel, hogy: „ŐSZIRÓZSA” .
Az érdeklődők bővebb tájékoztatást kérhetnek a Csemadok NTV telefonszámán:
0907 85 62 96. A jelentkezőknek részletes információt küldünk.
A jelentkezési lapok letölthetők a Csemadok honlapjáról (www.intezet.sk; www.csemadok-hu.eu) vagy beszerezhetők a Csemadok területi választmányain.

Jókai-díj 2022
2021-08-26 - 2021-10-31

Magyar Ifjúsági Konferencia Egyesület ösztöndíjas programja
2021-09-03 - 2021-09-30
Egyedülálló ösztöndíjas program indul a határon túli, vállalkozni vágyó, felsőoktatásban tanulók számára a Magyar Ifjúsági Konferencia (MIK) és a Hungarian Startup University Program (HSUP) közös együttműködésében.
A MIK Start HSUP-val alkotott közös célja, hogy a határon túli és a diaszpórában élő magyar tehetségek segítséget kaphassanak vállalkozásaik indításakor, tőkével és nemzetközi kapcsolatokkal vághassanak neki az innovációnak.
A MIK Start programra itt lehet regisztrálni:
https://docs.google.com/forms/d/e/1FAIpQLSf9tS4S2gaEYia4uDr_oksISmUgmiJYZlI-0N2kfnPyEBp3tQ/viewform

A program szervezői 300 külhoni hallgató jelentkezését várják, akik az immáron 8 alkalmas élő, valamint online képzésen is részt vesznek majd.

Az év végén leadásra kerülő projekt ötletek közül szakmai zsűri válogatja ki azokat a projekteket, amelyek 2022-ben ösztöndíjas támogatásban részesülhetnek majd, így a képzés immáron két féléven keresztül támogatja a tanulni vágyókat.
A két féléves program során a diákok a MIK Start 8 alkalmas gyakorlati képzése mellett, a HSUP digitalizált tananyagján keresztül készülhetnek fel a vállalkozás indítására. A második félévben ösztöndíjban részesülő hallgatók csapatokat alkothatnak, a félév végén pedig akár befektetést is szerezhetnek neves, magyarországi befektetőktől.
A felület a regisztrációs időszak után október 1-jétől fogadja a hallgatókat, melyet a folyamatos képzés október 5-től kezdve egészít majd ki.
A programba jelentkező diákok szakmai tudásra, nemzetközi kapcsolatokra, mentorációra és folyamatos partneri lehetőségekre tehetnek szert. Jelentkezni a Magyar Ifjúsági Konferencia weboldalán lehet.

Zarándoklatok a 2021-es a Nemzetközi Eucharisztikus Kongresszusra
2021-09-05 08:00 - 17:00
A 1Úton sikere után a zarándoklatok szervezése nem állt meg, hiszen szeptemberben Magyarország ad otthont a katolikus hit egyik legnagyobb eseményének a Nemzetközi Eucharisztikus Kongresszusnak, melyre a Mária Út Egyesület önkénteseivel sok gyalogos és kerékpáros zarándoklatot is szervez.
Indul zarándoklat többek között Máriagyűdről, Hercegszántóról, Mátraverebély Szentkútról, Csatkáról Veszprémből, és Sümegről is. Budapesten belül a Kongresszus nyitó és Kossuth téri miséjére, valamint a Szentatya miséjére a Budapest-Belvárosi Nagyboldogasszony Főplébánia-templomtól (Erzsébet híd lábától) indítanak gyalogos zarándoklatokat.
A zarándoklatok részletes programja és jelentkezésre/csatlakozásra vonatkozó információk a Mária Út honlapján (https://mariaut.hu/cikk/32254/) vagy Facebook oldalán találhatóak.
Információ kérhető: (+36 30 277 1599; rendezveny@mariaut.hu)

Tornaljai sörfesztivál: Elán forever és Omega revival band
2021-09-05 08:00 - 17:00

A misztérium – Új sorozat a szentmiséről a Dunán
2021-09-05 08:00 - 17:00
A misztérium címmel liturgikus sorozat indul az 52. Nemzetközi Eucharisztikus Kongresszus ünnepéhez kapcsolódva a Duna Televízió műsorán. A nyolcrészes sorozat a római katolikus szentmise mélységeibe vezeti a nézőket, értelmezve az egyes tettek, mondatok, események teológiai és spirituális jelentésköreit. Az első rész szeptember 5-én, vasárnap debütál a Dunán.
Nyolc részből álló, naponta jelentkező vallási sorozattal bővül a közmédia műsorkínálata.
A misztérium címet viselő liturgikus széria a Nemzetközi Eucharisztikus Kongresszushoz (NEK) ünnepéhez kapcsolódva készült, amelyet 2021. szeptember 5-12. között rendez meg Magyarországon, Budapesten a katolikus egyház és amelynek alapvető célja, hogy elmélyítse és tudatosítsa a katolikus hívekben, hogy az egyház életének forrása és csúcsa az Eucharisztia.
A sorozat minden részében három szakértő szólal meg, ők vezetik végig a nézőt a szentmise részein: Barsi Balázs ferences szerzetes, Farkas László plébános, a NEK Teológiai Bizottságának tagja, valamint Versegi Beáta-Mária szerzetesnővér, a NEK oktatási referense.
A sorozatban a közmédia nézői – a liturgia mélyebb értelmén túl – hazánk több különleges templomát is megismerhetik. Nemcsak a lélek, hanem a szem is gyönyörködhet egy-egy művészettörténeti korszak kiemelkedő alkotásaiban, ahogy halad előre a sorozat a románkori templomtól kezdve eljutunk egészen a kortárs templomépítészetig. Így megjelenik a többi között a lébényi Szent Jakab-templom, a sümegi plébániatemplom, amelyet a magyar sixtusi kápolnának is neveznek különleges freskó együttesének köszönhetően vagy a fiatal Ybl Miklós által tervezett fóti Szeplőtelen fogantatás-templom, amely a magyar romantikus építészet egyik legjelentősebb alkotása.
A misztérium nyolcperces adásai szeptember 12-ig – a Nemzetközi Eucharisztikus Kongresszus utolsó napjáig, amit a Szentatya, Ferenc pápa miséje zár – minden nap műsorra kerülnek a Duna Televízió és Duna World műsorán.
A misztérium – új liturgikus sorozat a Duna Televízió műsorán szeptember 5. és 12. között.
A közmédia Nemzetközi Eucharisztikus Kongresszussal és vallással kapcsolatos adásai visszanézhetők a közelmúltban elindult Bizony, Isten! YouTube-csatornán.

Pósa Lajos Édes Anyám c. könyvének bemutatója Nemesradnóton
2021-09-05 15:00
A könyvbemutatón részt vesz:
Csipka Rozália a Siker Kiadó vezetője,
Páko Marika előadóművész.

A helyszínen Pósa Lajos verses köteteit kedvezményes áron meg lehet vásárolni.

Házy Erzsébet Nemzetközi Énekverseny 2021
2021-09-05 16:00 | Kultúrház, Érsekújvár, Szlovákia
Szeptember 5-én pedig Érsekújvárba várják a közönséget, a Házy Erzsébet Nemzetközi Énekverseny döntő-gálájára!

11. KÚTFESZTIVÁL - vasárnap
2021-09-05 16:00
KÚTFESZTIVÁL

Időpont: 2021. szeptember 3.-4.-5. (péntek-szombat-vasárnap)
Helyszín: Európa udvar, Észak-Komárom

Közreműködők:
Szept. 5. (vasárnap)
16.00 – Csavar Színház: Dorottya
18.30 – Jóvilágvan koncert

Közérdekű:
A rendezvény a látogatók számára díjmentes.

Támogató:
KULTMINOR – Kisebbségi Kulturális Alap
Észak-Komárom város önkormányzata
Nyitra megye önkormányzata

Info:
www.mskskomarno.sk
ticket@mskskomarno.sk
+421 905 892 579

Gyakornoki pályázat 2021
2021-09-06 - 2021-09-09

Örökség - Országos népzenei vetélkedő - XIII. Bíborpiros szép rózsa – 2021, meghosszabbított jelentkezési határidő
2021-09-06 - 2021-09-10
Figyelem!!! Bíborpiros szép rózsa – 2021, meghosszabbított jelentkezési határidő

A Csemadok Országos Tanácsa megbízásából a Szlovákiai Magyar Művelődési Intézet főszervezőként és szakmai rendezőként tizenharmadik alkalommal hirdetik meg az országos népzenei vetélkedő népdalénekesek, népdalkörök, népi hangszerszólisták és népi hangszeres együttesek részére.
JELENTKEZÉSEK:
ELEKTRONIKUS JELENTKEZÉS – KATTINTS IDE!
Mellékletek:
SZAKMAI ÚTMUTATÁS, AJÁNLOTT PUBLIKÁCIÓK JEGYZÉKE – KATTINTS IDE!
SZLOVÁKIAI MAGYAR NÉPZENEI ADATBÁZIS – KATTINTS IDE!
NÉPI JÁTÉKOK ADATBÁZISA – KATTINTS IDE!

Balettissimo - balett a gyermekeknek 2021/22-es tanév
2021-09-06 - 2021-09-12
Az Egressy Béni Városi Művelődési Központ mellett működő balett szakkör három korcsoportban (3-5, 6-8, 9-12) várja az érdeklődő gyermekek jelentkezését. Csoportonként legfeljebb 15 tagot fogadunk. Célunk, hogy a klasszikus tánc alapvető lépéseivel megismertessük a gyermekeinket – a csoporttagok egyúttal a helyes testtartás mikéntjét is elsajátíthatják. Különféle gyakorlatokat végzünk, melyek során jelentős szerepet kap az improvizáció is. A legjelentősebb célunk ugyanakkor az, hogy a gyermekek örömüket leljék a zenében és a táncban. Azt tartjuk fontosnak, hogy a későbbiekben az igazán tehetségesek valós érdeklődést mutassanak a tánc- és a mozgáskultúra mélyebb megismerése iránt. A Balettissimo oktatója Süll Tamás. Az első találkozóra szeptember 7-én kerül sor a VMK tükörtermében.
BALETTISSIMO
balett a gyermekeknek
csoportvezető: Süll Tamás, PhD.
első próba: 2021. 09. 07. (kedd), tükörterem

csoport (3-5 évesek): 15.30
2. csoport (5-9 évesek): 16.15
3. csoport (9-12 évesek): 17.15
tagsági díj: 20 € / hó
INFO: Hanusz Zoltán, művelődésszervező
TEL: +421 903 558 525
E-MAIL: hanusz.mskskomarno@gmail.com

Szavalópályázat a Toldi-premier alkalmából
2021-09-06 - 2021-09-19
Toldi Miklós legendás történetét animációs sorozat formájában kelti életre a közmédia. A 13 részes produkció egyedi, kézzel rajzolt technikával készült a Kecskemétfilm Kft. műhelyében. Jankovics Marcell utolsó rendezését a Duna Televízió közönsége láthatja először, szeptember 19-től. A nagyszabású rajzfilm közelgő bemutatója alkalmából a generációs kötelékeket ápoló és erősítő pályázatot írt ki az MTVA.
„Ég a napmelegtől a kopár szík sarja, Tikkadt szöcskenyájak legelésznek rajta” – nincs olyan magyar, aki ne emlékezne Arany János Toldijának kezdősoraira. Mindamellett, hogy a magyar lovagi mondakör egyik legjelentősebb szereplőjének története hamarosan megelevenedik a közmédia csatornáján, az MTVA minél szélesebb körben igyekszik éltetni a 19. századi művet, amely híressé tette a költőt. Ennek érdekében Mondj verset a nagyival! címmel pályázatot hirdetett, amelyre unokák és nagyszülők közösen nyújthatnak be pályaművet, videó formában. Az Arany-eposz egy szabadon választott részletének szavalásával értékes Toldi ajándékcsomagot nyerhetnek a legjobb felvételt beküldők, valamint esélyt kaphatnak, hogy a Duna Televízió Almárium című szolgáltató magazinműsorában szerepeljenek.
„Az eredeti Toldi történetet mindenki ismeri, közös kincsünk. Jankovics Marcell olyan mély művészi alázattal fogta meg a költeményt, hogy megmaradt a kulturális értéke és a mai generációk számára is fogyasztható, közelhozott feldolgozást láthatunk, az eredeti Arany szövegekkel. Az animációs sorozat ezáltal hidat tud képezni a nemzedékek között” – összegezte a Toldi adaptáció jelentőségét Medveczky Balázs, a Duna Televízió csatornaigazgatója, valamint hozzátette „örömünkre szolgál, hogy a premier apropójából a fiatal és az idős korosztályt most egy közös felhívással tudjuk megszólítani. Bízunk benne, hogy olyan nívós pályaművek érkeznek, amelyek értéket képviselnek, és méltó módon őrzik meg a 19. századi magyar irodalom egyik legnagyobb alakjának emlékét.”
Az MTVA célja a pályázattal a kulturális értékeink ápolása mellett, a generációk közti kapcsolatok szorosabbra fűzése, amelynek során megmutatkozhat a legendás Toldi Miklós család-összekovácsoló ereje is. Arany János elbeszélő költeményének közös szavalása lehetőséget kínál az együtt tanulásra, a hasznos időtöltésre, és a maradandó élményszerzésre. A felhívás részletei megtalálhatók a mediaklikk.hu/toldi oldalon, amelyen a Toldihoz kapcsolódó további tartalmak és érdekességek is várják az érdeklődőket.
Szeptember 19-től pedig a Duna Televízión indul a Toldi animációs sorozat, amelynek cselekményén maga a költő kalauzolja végig a nézőket. Az egyes énekek részletgazdag képi világgal és aprólékosan kidolgozott karakterekkel elevenednek meg. A hazai rajzfilmgyártás legújabb gyöngyszeme garantált élményt kínál valamennyi korosztály számára vasárnap esténként 19.40-től.

Komárom Táncműhely, a Komárom Táncegyüttes, a Feszty Árpád Néptáncegyüttes 2021/22-es tanév
2021-09-06 - 2021-09-19
A Komárom Táncműhelyben az alapiskolák alsó tagozatos gyerekeivel foglalkozunk. A tavalyi idényben 35-40 gyermekkel dolgoztak együtt az oktatók, nevezetesen Madari Katalin és Nagy János. A művészeti csoport célja az, hogy megismertesse a gyermekekkel a néphagyomány színes világát, a néptánc ezer arcát és a népzene sokrétűségét. Amellett, hogy kiváló csapatszellem fejlődik ki a próbák során, nagy hangsúlyt fektetnek oktatóink a ritmusérzék fejlesztésére, természetesen játékos formában. Madari Katalin és Nagy János számos mozgásos népi gyermekjáték kiváló ismerője. A táncműhely munkájának fontos eleme a lokálpatriotizmus erősítése: elsősorban a hazai tájegységek bemutatását részesítik előnyben. A Komárom Táncműhely első találkozójára szeptember 6-án kerül sor.
A Komárom Táncegyüttes a 2020-as évben 3 tájegység táncanyagát sajátította el. A művészeti vezetők – Gálik Gábor és Gálik Klaudia – igazán színes repertoárra törekedtek, így lett végül egy gömöri, felcsíki és egy magyarbőri táncanyag az éves terv, hiszen mind a három tájegység más-más tánctechnikai felkészülést igényel. Mindhárom tájegységből készült koreográfia, ám a járványügyi helyzet kapcsán egyelőre ezek nyilvános bemutatása nem valósult meg. A munka viszont folytatódik, annak ellenére, hogy a tavalyi idényben igazán ritkán találkozhattak személyesen a táncosok. Gálik Gábor és Gálik Klaudia művészeti vezetők az első alkalmat szeptember 6-ra tűzték ki.
A Feszty Árpád Néptáncegyüttes elsősorban a felnőtt- és szépkorú táncolni vágyók figyelmére számít. A művészeti csoport könnyed kikapcsolódást nyújtva hívogat – Korpás György csoportvezető munkáját Gémesi Zoltán koregráfus segíti. Az első találkozó szeptember 6-án valósul meg.
KOMÁROM TÁNCMŰHELY
néptáncoktatás gyermekeknek
csoportvezetők: Nagy János és Madari Katalin
első próba: 2021. 09. 06. (hétfő), 16.00, tükörterem
korcsoport: alapiskola – 1.-4. évfolyam
tagsági díj: 10 € / hó
KOMÁROM TÁNCEGYÜTTES
ifjúsági és felnőtt néptánc
művészeti vezetők: Gálik Gábor és Gálik Klaudia
első próba: 2021. 09. 06. (hétfő), 18.00, színpad
tagsági díj fél évre: 60 €
FESZTY ÁRPÁD NÉPTÁNCEGYÜTTES
együttesvezető: Korpás György
koreográfus: Gémesi Zoltán
első próba: 2021. 09. 06. (hétfő), 19.00, tükörterem
tagsági díj: 15 € / hó
INFO: Hanusz Zoltán, művelődésszervező
TEL: +421 903 558 525
E-MAIL: hanusz.mskskomarno@gmail.com

Komárom Színjátszókör 2021/22-es tanév
2021-09-06 - 2021-09-26
Laboda Róbert, a szlovákiai magyar gyermek- és diákszínjátszás egyik vezéralakja is foglalkozásra várja az érdeklődőket. A pandémia okozta helyzet és az erre fonódó témavilág szinte kimeríthetetlen. Laboda Róbert a nyári színjátszó táborban is ezt a témát járta körül. A pandémia okozta ilyen-olyan beltéri súrlódások, kényszerből megélt pillanatok jelentették az origót, amiből játékos és olykor-olykor túlontúl őszinte jelenetek születtek. Az improvizációs gyakorlatoknak egy-egy témánál hatalmas erejük volt, érezni lehetett a feszültséget, hallani lehetett a csendet, ki lehetett tapintani a megjelent mozgásos avagy párbeszédes etüdök tétjét. Érdekes volt az az empirikus tapasztalás, miszerint minden gyermek másképp élte meg a bezártságot. Azt, hogy folytatódik-e a pandémia okozta helyzet drámapedagógiai elemzése a színpadon, az tudja meg, aki a szeptember 7-én kezdődő csoportmunkának a részese lesz. Két korcsoportban várja az érdeklődőket a foglalkozásvezető: a 9-11 évesek és a 12-13 évesek korcsoportjában.
A közművelődési feladatkört felvállaló művészeti csoportok munkáját erősítik a nyári táborok, melyek szintén az Egressy Béni Városi Művelődési Központ égisze alatt valósulnak meg a vakáció során. Mind a táborokban, mind pedig a művészeti csoportokban visszajáró tagok alkotják az alapcsapatot, de érdeklődni érdemes – újaknak és újrakezdőknek egyaránt!
SZÍNJÁTSZÓKÖR GYERMEKEKNEK
csoportvezető: Laboda Róbert
első próba: 2021. 09. 07. (kedd), 15.00 és 16.00 színpad
tagsági díj: 10 € / hó
INFO: Hanusz Zoltán, művelődésszervező
TEL: +421 903 558 525
E-MAIL: hanusz.mskskomarno@gmail.com

Legyen részese Ön, vagy gyermeke is ennek az értékteremtő művészeti tevékenységnek, várjuk szeretettel az érdeklődését a csoportjainkban zajló munka iránt.

Népi Építészeti Program 2021
2021-09-06 - 2021-10-21
SZEPTEMBERBEN ÚJRA MEGJELENIK A NÉPI ÉPÍTÉSZETI PROGRAM LEGNÉPSZERŰBB ELEME: A SZAKMAI ELŐKÉSZÍTÉSRE ÉS/VAGY ÉPÜLETFELÚJÍTÁSRA IGÉNYELHETŐ TÁMOGATÁS

Immár ötödik éve nyújt lehetőséget védett népi építészeti emlékek támogatására a Magyar Kormány által létrehozott Népi Építészeti Program, mely 2019 óta a Teleki László Alapítvány lebonyolításában, a Miniszterelnökség támogatásával évi 1,5 milliárd forintos keretből működik. A Program célja, hogy vissza nem térítendő támogatást nyújtson olyan védett épületek tulajdonosainak – szervezeteknek és magánszemélyeknek –, amelyek népi építészeti értéket képviselnek.
A Népi Építészeti Program a védett népi építészeti emlékek eredeti történeti szerkezeteinek megtartó szemléletű megújulását támogatja.
A Program által támasztott kritériumokat tartalmazó dokumentumok (Tájékoztató, Útmutató, Műszaki Segédlet, Gyakran Ismételt Kérdések) a www.nepiprogram.hu oldalon, regisztrációt követően érhetők el.
Amennyiben ingatlana megfelel a Program által támasztott követelményeknek, úgy Ön jogosult támogatási kérelem benyújtására, melynek segítségével anyagi és szakmai támogatást kaphat az ingatlan felújításához szükséges szakmai előkészítő dokumentációk elkészítéséhez, illetve – szakmai előkészítő dokumentációk birtokában – az épület felújításához.
A támogatás célja:
Forrás biztosítása olyan, Magyarország területén álló népi építészeti emlékek
– veszélyelhárítását,
– állagmegóvását, valamint
– részleges vagy teljes helyreállítását
megelőző és megalapozó előkészítő dokumentációk, kutatások elkészítéséhez, valamint épületfelújítási és karbantartó tevékenységekhez, amelyek az épített örökségnek műemléki értéket képviselő, egyedi védelem alatt álló elemei. A forrás felhasználása ezen elsődleges célja mellett támogatja a területi védelem alatt álló együttesek meglévő egyedi történeti értéket hordozó (jellemzően külső, homlokzati) elemeinek értékőrző-megújító kezdeményezéseinek előkészítését is. A forráson keresztül a Megvalósító célja a hagyományos építészeti értékek megőrzése és helyreállítása a hagyományos építési technikák újraélesztésével.
Támogatás összege és mértéke:
Az odaítélhető vissza nem térítendő támogatás összege kérelmenként
– szakmai előkészítésre minimum 500 ezer – maximum 1,5 millió Ft,
– épületfelújításra minimum 500 ezer – maximum 20 millió Ft.
A támogatás mértéke természetes személyek és önkormányzatok (ideértve a nemzetiségi önkormányzatokat is) esetén a tevékenység megvalósítása során felmerülő összköltség legfeljebb 80%-a, egyéb esetben legfeljebb 50%-a.
A támogatás folyósítása – a megvalósítás ütemének megfelelően – támogatási előleg formájában egy, vagy több részletben történik.
A Támogatási Kérelem benyújtására vonatkozó információk:
A támogatási kérelmek benyújtásának lehetősége 2021. szeptember 6-án nyílik meg. A kérelmek benyújtási határideje 2021. október 21. 24:00 óra, melyet a Teleki László Alapítvány által üzemeltetett online felületen (www.nepiprogram.hu), kizárólag elektronikus formában tehet meg.
A támogatási kérelmek elbírálását a Miniszterelnökséget vezető miniszter által felkért szakmai Bíráló Bizottság végzi. A döntés meghozatalát követően a kérelmező írásban kap értesítést a döntésről.
További információ a kapcsolat@nepiprogram.hu e-mail címen kérhető.

Mária Rádió Mirjam – Rajzpályázat
2021-09-06 - 2021-11-21
A szlovákiai magyar nyelvű Mária Rádió, a MIRJAM RÁDIO rajzpályázatot hirdet a szlovákiai magyar nyelvű alapiskolák és középiskolák körében. A pályázat célja, hogy felhívja a figyelmet a keresztény, családi, és nemzeti kulturális értékekre. A pályázat részleteit az alábbiakban olvashatják:
Rajzverseny meghirdetése, kezdete: 2021.9.15.
Rajzverseny témái:

Szent József, a családapák példaképe
(Karácsonyi ünnepkör, portré, kép a szent családról, stb.)
Esterházy János keresztény magyar mártír politikus
(Portré, „önfeláldozás”, stb.)
Gróf Széchenyi István a „hídember”, a haladó technikai gondolkodás úttörője
(Portré, Széchenyi híd, Széchenyihez köthető technikai újítások, stb.)
Regnum Marianum – Mária országa
(Portré, templomok, kegyhelyek, kegyképek, tájkép, neves magyar vonatkozású épületek Szlovákiában, természet szépségei)

Kritériumok:

felső korhatár: 19 év
a rajzlap mérete minimum A4, maximum A2
egy alkotó témánként egy művet nyújthat be
egy műnek lehet több közös alkotója
A képzőművészeti technikák szabadon választhatóak (a művek elkészítése során alkalmazhatóak akár térbeli megoldások, pl. ragasztott motívumok, részletek)

Benyújtás módja:

postai úton a következő címre: Mária Rádio Mirjam o.z, Jókaiho 6., 945 01 Komárno.
személyesen: Mária Rádio Mirjam, Jókaiho 6., 945 01 Komárno.

Benyújtandó dokumentumok:

pályázati mű (alkotás), hátoldalán feltüntetve az alkotó nevével és címével
kitöltött és aláírt nevezési lap (alkotónként 1 példányban)

Benyújtási határidő:2021.11.21.
Elbírálás: 2021.11.26
Eredmények közzététele (www.mariaradio.sk + FB, élő műsor), díjazottak értesítése (2021.11.29 – 2021.12.3.)
A rajzok kiértékelését a rádió által felállított kiértékelő bizottság végzi . A rajzok témától függetlenül egy kategóriában kerülnek megítélésre. Az öt kategória: óvoda, alsó tagozat, felső tagozat, középiskola, speciális iskola. Esetleges különdíjak megítéléséről a bizottság az elbírálás folyamán dönt. A legjobb munkák felkerülnek a rádió honlapjára, valamint belekerülnek a soron következő magazinba (Januári szám). A díjazott munkák alkotói , valamint felkészítő tanáraik jutalma 1-1 rádiós ajándékcsomag, egy oklevél, valamint egy látogatás a rádió stúdiójában. A művek a komáromi Limes galériában is kiállításra kerülnek. A díjátadóra és a kiállítás megnyitására 2021. decemberében kerül sor, az aktuális járványhelyzet függvényében.
Mária Rádió Mirjam – Rajzpályázat – október-november

Református óvodaátadó Rozsnyón
2021-09-06 10:00
Dr. Grezsa István, Szabolcs-Szatmár-Bereg megye és Kárpátalja (Закарпатська область) együttműködésének fejlesztéséért és a Kárpát-medencei Óvodafejlesztési Program koordinálásáért felelős miniszteri biztos a Kárpát-medencei óvodafejlesztési program keretében részt vesz az eseményen
Időpont: 2021. szeptember 6. helyi idő szerint 10:00 (k.e.i.: 10:00)
Helyszín: Szlovákia, 04801 Rozsnyó, Kozmonautov 2,
Téma: A Szlovákiai Református Keresztyén Egyház fennhatósága alá tartózó Rozsnyói Református Egyházközség új intézménye két óvodai és két bölcsődei csoportnak, azaz mintegy 64 magyar gyereknek tud kiemelkedő színvonalú elhelyezési és oktatási lehetőséget biztosítani. Az új ingatlan a Rozsnyó várostól megvásárolt telken épült meg, hasznos területe 826 nm, a fejlesztés értéke 426,8 millió forint.
Meghívottak:
Dr. Grezsa István – miniszteri biztos
Ft. Géresi Róbert – püspök
Porubán Ferenc-főgondnok
Nagy András-gondnok
Várady Zoltán- gondnok
Varga Zoltán – lelkipásztor
Dr. Takács Klaudia- lelkipásztor

Református óvodaátadó Pálfalán
2021-09-06 16:00
Dr. Grezsa István, Szabolcs-Szatmár-Bereg megye és Kárpátalja (Закарпатська область) együttműködésének fejlesztéséért és a Kárpát-medencei Óvodafejlesztési Program koordinálásáért felelős miniszteri biztos a Kárpát-medencei óvodafejlesztési program keretében részt vesz az eseményen.
Időpont: 2021. szeptember 6. helyi idő szerint 16:00 (k.e.i.: 16:00)
Helyszín: Szlovákia, 98001 Pálfala, Fő utca 127.
Téma: A Szlovákiai Református Keresztyén Egyház fennhatósága alá tartózó Pálfalai Református Egyházközség új intézménye két óvodai csoportnak, azaz mintegy 40 magyar gyereknek tud kiemelkedő színvonalú elhelyezési és oktatási lehetőséget biztosítani.
Az új ingatlan az egyházközség által vásárolt telken épült meg, hasznos területe 317,56 nm, a fejlesztés értéke 215,5 millió forint.
Meghívottak:
Dr. Grezsa István – miniszteri biztos
Ft. Géresi Róbert – püspök
Porubán Ferenc-főgondnok
Gyurcsik Menyhárt Frederika -gondnok
Szarvas Erzsébet – lelkipásztor

Református óvodaátadó Királyhelmecen
2021-09-07 10:00
A magyarországi támogatásból Királyhelmecen épült református bölcsőde és óvoda épületének átadóünnepségére 2021. szeptember 7-én 10.00 órai kezdettel kerül sor.
Az átadóünnepség hálaadó istentisztelettel a református templomban kezdődik (Templom sor 320/13), majd az új intézmény épületénél folytatódik (Leczo M. 3046/4).
Dr. Grezsa István, Szabolcs-Szatmár-Bereg megye és Kárpátalja (Закарпатська область) együttműködésének fejlesztéséért és a Kárpát-medencei Óvodafejlesztési Program koordinálásáért felelős miniszteri biztos a Kárpát-medencei óvodafejlesztési program keretében részt vesz a rendezvényen.
Téma: A Szlovákiai Református Keresztyén Egyház fennhatósága alá tartózó Királyhelmeci Református Egyházközség új intézménye egy bölcsődei és két óvodai csoportnak, azaz mintegy 52 magyar gyereknek tud kiemelkedő színvonalú elhelyezési és oktatási lehetőséget biztosítani. Az új ingatlan az egyházközség által részben vásárolt telken épült meg, hasznos területe 800 nm, a fejlesztés értéke 464,4 millió forint.
Meghívottak:
Dr. Grezsa István – miniszteri biztos
Ft. Géresi Róbert – püspök
Porubán Ferenc-főgondnok
Szentpétery István-gondnok
Molnár István– lelkipásztor

Projektzáró rendezvény: Védett gyepek rehabilitációja Aggteleken
2021-09-07 13:00 | Aggteleki Nemzeti Park Igazgatóság, Művészetek Magtára, Akácos u. 30., Bódvaszilas
Az Aggteleki Nemzeti Park Igazgatóság a KEHOP-4.1.0-15-2016-00051 azonosító számú, „A természetvédelmi erdőkezelést és a becserjésedéssel veszélyeztetett védett gyepek rehabilitációját elősegítő infrastruktúra fejlesztése az ANPI területén„ című projekt ünnepélyes projektátadó rendezvényére.
Az esemény díszvendége Dr. Rácz András, az Agrárminisztérium környezetügyért felelős államtitkára lesz.

PROGRAM:
12:30 – 13:00 Vendégek fogadása
I. KÖSZÖNTŐK
13:00 – 13:05 Veress Balázs, igazgató, Aggteleki Nemzeti Park Igazgatóság
13:05 – 13:15 Dr. Rácz András, környezetügyért felelős államtitkár, Agrárminisztérium
II. A PÁLYÁZATI PROGRAM EREDMÉNYEINEK BEMUTATÁSA
13:15 – 14:00 Juhász Zsolt, tájegységvezető, projekt szakmai vezető, Aggteleki Nemzeti
Park Igazgatóság, Aggteleki Tájegység

Református óvodaátadó Nagykaposon
2021-09-07 15:00
Dr. Grezsa István, Szabolcs-Szatmár-Bereg megye és Kárpátalja (Закарпатська область) együttműködésének fejlesztéséért és a Kárpát-medencei Óvodafejlesztési Program koordinálásáért felelős miniszteri biztos a Kárpát-medencei óvodafejlesztési program keretében részt vesz az eseményen.
Időpont: 2021. szeptember 7. helyi idő szerint 15:00 (k.e.i.: 15:00)
Helyszín: Szlovákia, Nagykapos, Fő utca 68.
Téma: A Szlovákiai Református Keresztyén Egyház fennhatósága alá tartózó Nagykaposi Református Egyházközség új oktatási intézménye egy bölcsődei és két óvodai csoportnak, azaz mintegy 25 magyar gyereknek tud kiemelkedő színvonalú elhelyezési és oktatási lehetőséget biztosítani. Az új intézmény hasznos területe 783,36 nm, a fejlesztés értéke 441,2 millió forint.
Meghívottak:
Dr. Grezsa István – miniszteri biztos
Ft. Géresi Róbert – püspök
Porubán Ferenc-főgondnok
Papp László-gondnok
Pándy Árpád – lelkipásztor
